Cea mai mare cameră, denumită LSST, a ajuns la Observatorul NSF-DOE Vera C. Rubin din Cerro Pachón, Chile, după o seri de verificări amănunțite și o lungă călătorie. Acest instrument de-a dreptul revoluționar, finanțat de Departamentul de Energie al SUA și de Fundația Națională pentru Știință a SUA, va juca un rol crucial în explorarea și înțelegerea misterelor Universului, informează Noirlab.
Considerată cea mai mare cameră fotodigitală din lume, camera LSST a fost dezvoltată la SLAC National Accelerator Laboratory din California, în urma a două decenii de eforturi susținute. Camera LSST, cu o rezoluție impresionantă de 3.200 de megapixeli, este programată să înceapă programul Legacy Survey of Space and Time la sfârșitul anului 2025. Pe parcursul a 10 ani, aceasta va capta imagini detaliate ale cerului din emisfera sudică, contribuind la crearea celei mai ample perspective asupra Universului.
Imaginile pe care le poate capta au un câmp vizual de șapte ori mai mare decât Luna, marcând o etapă semnificativă în calea spre descoperiri științifice revoluționare. Pe măsură ce camera finalizează procesul de instalare alături de oglinda principală și cea secundară, Observatorul Rubin se pregătește pentru o nouă eră de cercetare astronomică inovatoare. În viitor, ar putea chiar și să ia cadre în detaliu de pe Marte, spun savanții.
Așa arată LSST:
Fiți la curent cu ultimele noutăți. Urmăriți DCNews și pe Google News